zmluva o Dielo

evidenčné číslo Objednávateľa:

evidenčné číslo Zhotoviteľa:

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov a na základe výsledku verejnej súťaže vyhlásenej verejným obstarávateľom Hlavné mesto Slovenskej republiky Bratislava v Úradom vestníku EÚ zo dňa 20.10.2020 pod značkou 2020/S 204-495174

na predmet zákazky

**„NOSNÝ SYSTÉM MHD 2. ČASŤ BOSÁKOVA – JANÍKOV DVOR“**

(ďalej tiež len „Zmluva o Dielo“ alebo „ZoD“)

medzi zmluvnými Stranami

**Objednávateľ:**

Obchodné meno:  **Hlavné mesto Slovenskej republiky Bratislava**

## Sídlo: Primaciálne námestie 1, 814 99 Bratislava

Štatutárny zástupca: Ing. arch. Matúš Vallo

IČO: 00 603 481

DIČ: 2020372596

IČ DPH: SK2020372596

Bankové spojenie: Československá obchodná banka

Číslo účtu: IBAN SK27 7500 0000 0002 2501 7153

Tel./Fax: 02/59 356 268

e-mail: riaditeľ@bratislava.sk

(ďalej len „**Objednávateľ**“) na jednej strane a

**Zhotoviteľ:**

Obchodné meno:

Sídlo:

Právna forma:

Štatutárny orgán:

IČO:

IČ DPH:

Bankové spojenie:

Číslo účtu:

Tel./Fax:

e-mail:

(ďalej len „**Zhotoviteľ**”) na strane druhej

Objednávateľ a Zhotoviteľ spoločne (ďalej len „**zmluvné Strany**“)

sa dohodli nasledovne:

1. Pojem „Zmluva“ je definovaný v Zmluvných podmienkach (podčl. 1.1.1.1 „Zmluva“). Pojem „Zmluvné podmienky“ alebo „Podmienky“ znamená Osobitné zmluvné podmienky a Všeobecné zmluvné podmienky. Pojem „Všeobecné zmluvné podmienky“ je definovaný v Prílohe B5, časť Všeobecné zmluvné podmienky. Pojem „Osobitné zmluvné podmienky“ znamená podmienky uvedené v Prílohe B5, časť Osobitné zmluvné podmienky. V  Zmluve majú slová a výrazy rovnaký význam, aký je im prisúdený v Zmluvných podmienkach, na ktoré táto Zmluva o Dielo odkazuje.

2. Nasledovné dokumenty tvoria súčasť Zmluvy a majú poradie záväznosti uvedené v zostupnom poradí:

1. Zmluva o Dielo (Príloha B1)
2. Zmluvné dojednania (vysvetlenie a doplnenie súťažných podkladov a iných dokumentov poskytnuté v procese verejného obstarávania)
3. Vyhlásenie o participácii na vypracovaní ponuky (Príloha B2)
4. Zábezpeka na vykonanie prác
5. Ponukový list (Príloha B3)
6. Príloha k ponuke (Príloha B4)
7. Osobitné zmluvné podmienky (Príloha B5)
8. Všeobecné zmluvné podmienky (Príloha B5)
9. Všeobecné požiadavky Objednávateľa (Príloha B7)
10. Harmonogram prác a Zoznam pracovníkov (Príloha B6)
11. Projektová dokumentácia (Príloha B8)
12. Cenová časť, preambula, Výkaz výmer, Hodinové zúčtovacie sadzby (Príloha B9, B10 a B11)
13. Dokumenty poskytnuté Objednávateľom (Príloha B15)
14. Vzorové tlačivá (Príloha B12)
15. Zoznam subdodávateľov (Príloha B13)
16. Zoznam kľúčových odborníkov (Príloha B14)

 Dodatky a prílohy ku ktorémukoľvek dokumentu Zmluvy budú mať rovnaké poradie záväznosti ako dokumenty, ktoré upravujú. V prípade, ak vysvetlenia a doplnenia súťažných podkladov a iných dokumentov poskytnuté v procese verejného obstarávania upravujú alebo dopĺňajú dokumenty tvoriace Zmluvu majú tieto vysvetlenia a doplnenia prednosť v interpretovaní príslušného dokumentu.

3. Zhotoviteľ sa týmto zaväzuje Objednávateľovi, že vyhotoví a dokončí Dielo „Nosný systém MHD 2. časť Bosákova – Janíkov dvor“ a odstráni akékoľvek jeho vady v súlade s ustanoveniami Zmluvy.

4. Objednávateľ sa týmto zaväzuje uhradiť Zhotoviteľovi za vyhotovenie a dokončenie Diela Zmluvnú cenu v lehotách a spôsobom predpísaným v Zmluve.

|  |  |  |
| --- | --- | --- |
| Akceptovaná zmluvná hodnota (ponuková cena) bez DPH |  | EUR |
| DPH 20% |  | EUR |
| Akceptovaná zmluvná hodnota (ponuková cena) vrátane DPH |  | EUR |
| Slovom: |

DPH bude vyplácaná v súlade s platnými predpismi Slovenskej republiky.

5. Účastníci Zmluvy na strane Zhotoviteľa ručia spoločne a nerozdielne za všetky záväzky voči Objednávateľovi, ktoré vzniknú pri realizácii Diela.

6. Ku dňu podpisu tejto Zmluvy predložil Zhotoviteľ Objednávateľovi úradne overenú fotokópiú platnej a účinnej zmluvy o združení, alebo obdobnej zmluvy uzatvorenej medzi účastníkmi Zmluvy na strane Zhotoviteľa. V prípade zmeny alebo doplnenia zmluvy o združení sa Zhotoviteľ zaväzuje doporučene doručiť do sídla Objednávateľa fotokópiu dodatku k zmluve o združení, v lehote 14 kalendárnych dní odo dňa jeho podpisu účastníkmi skupiny dodávateľov.[[1]](#footnote-1)

7. Zmluva o Dielo je vyhotovená v príslušnom počte rovnopisov tak, že štyri obdrží Objednávateľ a dva Zhotoviteľ, resp. každý člen združenia Zhotoviteľa.

8. Zmluva nadobúda platnosť dňom jej podpísania oboma zmluvnými Stranami. Účinnosť nadobudne dňom nasledujúcim po dni jej zverejnenia podľa § 47a ods. 1 Občianskeho zákonníka v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov na webovom sídle Objednávateľa.

9. Zmluvu je možné meniť iba na základe písomných dodatkov, ktoré budú číslované a podpísané oprávnenými zástupcami zmluvných Strán a to na základe podmienok uvedených v tejto Zmluve v súlade s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

10. Práva a povinnosti zmluvných Strán neupravené v Zmluve sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike.

11. Zmluvné Strany vyhlasujú, že sa s obsahom Zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú svojím vlastnoručným podpisom.

V Bratislave, dňa.............. V ........................, dňa ...............

**Objednávateľ: Zhotoviteľ:**

Za Hlavné mesto SR Bratislava Za

**Ing. arch. Matúš Vallo, primátor**

1. Tento bod platí iba v prípade, keď Zhotoviteľom je skupina dodávateľov. [↑](#footnote-ref-1)